b"\n_START_ARTICLE_\nCl\xc3\xa1udio Andr\xc3\xa9 Mergen Taffarel\n_START_SECTION_\nTraject\xc3\xb2ria\n_START_PARAGRAPH_\nDes de ben petit es va comen\xc3\xa7ar a interessar pels esports, tot i que no va ser fins als deu anys que va comen\xc3\xa7ar a interessar-se pel futbol. Aix\xc3\xad, va comen\xc3\xa7ar a jugar a l'equip de la seua ciutat natal, Crissiumal, poc despr\xc3\xa9s, per\xc3\xb2, va passar una prova amb l'Internacional de Porto Alegre, un dels equips m\xc3\xa9s grans del Brasil._NEWLINE_Va ser un dels primers porters a traspassar fronteres quan a principis de la d\xc3\xa8cada dels 90 aterr\xc3\xa0 a It\xc3\xa0lia. On hi va jugar durant quatre temporades, tres al Parma i una al Reggiana. Despr\xc3\xa9s retorn\xc3\xa0 al Brasil, on jug\xc3\xa0 durant tres temporades a l'Atl\xc3\xa9tico Mineiro. Finalment, al Galatasaray SK assol\xc3\xad les seues fites m\xc3\xa9s importants com a jugador d'equip, all\xc3\xa0 va guanyar una Copa de la UEFA l'any 2000 i una Supercopa d'Europa contra el Real Madrid.\n_START_SECTION_\nPersonal\n_START_PARAGRAPH_\nDespr\xc3\xa9s d'un viatge al nord del Brasil, Taffarel, va adoptar vuit nens. Actualment, t\xc3\xa9 quinze fills adoptius, a m\xc3\xa9s de dos fills naturals, Claudio Andr\xc3\xa9 i Catherine fruit del seu matrimoni amb Andrea."